[image: image1.jpg]



Δ Η Μ Ο Σ  Κ Ι Λ Κ Ι Σ
Γ Ρ Α Φ Ε Ι Ο  Δ Η Μ Α Ρ Χ Ο Υ 
ΤΑΧ. Δ/ΝΣΗ: Γ. ΚΑΠΕΤΑ 17 -  Τ.Κ. 61100 ΚΙΛΚΙΣ – ΤΗΛ.23413 52102,  52108, 52110 
E-mail: dimarxos@dhmoskilkis.gr  / grammateiadim@dhmoskilkis.gr         www.e-kilkis.gr
 Τρίτη 25 Αυγούστου  2026 
Συλλυπητήριο μήνυμα Δημάρχου Κιλκίς για τον θάνατο 
του δημοσιογράφου Γιάννη Παπαγεωργόπουλου  
Η δημοσιογραφική οικογένεια του τόπου μας έχασε σήμερα τον Γιάννη Παπαγεωργόπουλο, έναν άξιο και μαχητικό εκπρόσωπό της, που στάθηκε, με τόλμη και αποφασιστικότητα, στις επάλξεις της ενημέρωσης, υπερασπιζόμενος με συνέπεια την ελευθερία της έκφρασης και την παρεμβατική συμμετοχή των πολιτών στα κοινά, την οποία και ενθάρρυνε 
Ιδρυτικό στέλεχος και ιδιοκτήτης στη συνέχεια του ράδιο ‘’Επιλογές’’ άφησε την προσωπική του σφραγίδα στα ερτζιανά και στην τοπική ειδησεογραφία αναδεικνύοντας για πολλές δεκαετίες, μέσα από τις εκπομπές και τους φιλοξενούμενούς του, κυρίαρχα ζητήματα που απασχολούν την περιοχή μας αλλά και τα συγκριτικά πλεονεκτήματα που διαθέτει.
Θα μας λείψει η καλοσυνάτη μορφή του Γιάννη, η αμεσότητα της επικοινωνίας, 
ο καθαρός και αξιόπιστος λόγος του, που κέρδιζε τη συμπάθεια των ακροατών.  
Στην αγαπημένη του σύζυγο Ματίνα, με την οποία μοιράστηκε το πάθος του για τη δημοσιογραφία, στον γιο του Βασίλη και στην κόρη του  Ελένη, στους συναδέλφους και στους πολλούς φίλους του, εκφράζω τα πιο θερμά μου συλλυπητήρια και τους εύχομαι την εξ ύψους παρηγορία.   
Καλό ταξίδι Γιάννη! 
Δημήτρης Κυριακίδης
Δήμαρχος Κιλκίς 
